# Al-Zaytoun

Al-Zaytoun o Zeitun (àrab: الزيتون, az-Zaytūn, ‘les Oliveres') és un districte de Gaza, situat a la part sud de la ciutat.

## Història

Va ser construït als anys 1930 i 1940 a mesura que Gaza es va desenvolupar més enllà del seu centre. Gran part del finançament per a la seva construcció s'atribueix a institucions estrangeres, com els hospitals missioners. Després de la guerra arabo-israeliana de 1948, amb l'afluència de refugiats palestins, la població de Zeitun va augmentar. La família d'Ahmed Yassin, un dels fundadors de Hamàs, s'hi va establir als anys 1950.
Durant el conflicte entre Israel i Gaza del 2008 al 2009, les Forces de Defensa d'Israel (FDI) van llançar una incursió terrestre a la zona i van ocupar el districte. Durant aquest període, 48 palestins, la majoria de tres famílies, van ser assassinats. A més, es van destruir 27 habitatges, diverses granges i una mesquita.

### Guerra de 2023-2024

La guerra de 2023-2024 va ocasionar nombrosos morts, ferits i danys materials al barri de Zeitun. El 14 d'octubre de 2023, un atac aeri israelià va matar tota una família de 26 membres del barri, incloent-hi avis, pares, néts i fins i tot una dona embarassada. Només va sobreviure un nen de dos anys. El 28 de gener, un bombardeig israelià va suposar la mort de dotzenes de civils, la majoria dones i nens. Encara que a finals de gener de 2024 Israel havia declarat el barri de Zeitun com a zona pacificada, el 21 de febrer, va ordenar l'evacuació completa dels habitants d'aquest barri davant el ressorgiment dels combats. El 10 de maig, cinc soldats israelians van morir-hi en combats, quatre per un artefacte explosiu i un durant un tiroteig. Dos dies després, els bombardejos israelians van destruir nombrosos edificis residencials del barri. El 30 de maig van continuar els bombardejos, que van danyar parts importants del barri. Dos veïns van morir el 4 de juny en nous bombardejos israelians, i tres més el 12 de juny. El 19 de juny, Israel va enviar una columna de tancs a Zeitun, on van tenir lloc intensos combats.

## Referències

* ↑ Abu-Lughod, Dumper i Stanley, 2007, p. 156.
* ↑ Milton-Edwards, 1999, p. 98.
* ↑ «Unos 21.000 niños palestinos están desaparecidos a causa de la ofensiva de Israel contra la Franja de Gaza» (en castellà). Europa Press, 24-06-2024. [Consulta: 27 juliol 2024].
* ↑ «Blinken says ‘real hope’ for new hostage deal – as it happened» (en anglès). The Guardian, 30-01-2024. [Consulta: 27 juliol 2024].
* ↑ «Israel Orders New Evacuations in Northern Gaza as U.N. Suspends Food Deliveries» (en anglès). The New York Times, 21-02-2024. [Consulta: 27 juliol 2024].
* ↑ «IDF announces soldier killed in battle with Hamas in Gaza City’s Zeitoun» (en anglès). The Times of Israel, 11-06-2024. [Consulta: 27 juliol 2024].
* ↑ «Israel-Gaza war: Israeli defence chief rejects military regime in Gaza and calls on Netanyahu to decide on postwar governance – as it happened» (en anglès). The Guardian, 15-05-2024. [Consulta: 27 juliol 2024].
* ↑ «Israel-Gaza war: Israel says 300 Palestinian gunmen killed in Rafah offensive – as it happened» (en anglès). The Guardian, 30-05-2024. [Consulta: 27 juliol 2024].
* ↑ «Israel’s war on Gaza updates: Ground forces invade Bureij refugee camp» (en anglès). Al Jazeera, 04-06-2024. [Consulta: 27 juliol 2024].
* ↑ «Hamas has proposed ‘unworkable’ changes to ceasefire plan, Blinken says – as it happened» (en anglès). The Guardian, 12-06-2024. [Consulta: 27 juliol 2024].
* ↑ «Israel-Gaza war: Hezbollah fires more projectiles at Israel despite warning – as it happened» (en anglès). The Guardian, 19-06-2024. [Consulta: 27 juliol 2024].

## Bibliografia

* Abu-Lughod, Janet L.; Dumper, Michael; Stanley, Bruce E. Cities of the Middle East and North Africa: A Historical Encyclopedia (en anglès), 2007. ISBN 978-1-57607-919-5.
* Milton-Edwards, Beverley. Islamic Politics in Palestine (en anglès). I.B.Tauris, 1999. ISBN 978-1-86064-475-7.